text: Slagelse Kommunes klima
  
  publiceret: 2021-10-01 00:00:00
  Klimaet i Slagelse Kommune er stærkt påvirket af den lange kyststrækning mod Storebælt og Smålandsfarvandet, og der er derfor ikke de store variationer i temperaturen. Denne kysteffekt er dog noget mindre i kommunens østlige del. Kommunen er relativt lun med de fleste måneder blandt den varmeste halvdel af landets kommuner, og årstemperaturen er derfor noget over landsgennemsnittet.
  Kommunen ligger i et af landets tørreste områder langs Storebælt, men i det mere bakkede og skovrige terræn omkring Slagelse og mod øst dannes der flere skyer med ekstra nedbør. Kommunen hører dog stadig til blandt landets ti tørreste, og især perioden fra oktober til maj er meget tør. Slagelse Kommune har desuden, sammen med Lolland og Guldborgsund Kommuner, landets solrigeste februar og er i april og august også blandt de ti solrigeste. Det årlige antal solskinstimer ligger derfor en del over landsgennemsnittet.
  Læs mere om natur og landskab i Slagelse Kommune
  Læs videre om
  Læs også om
  Se alle artikler om Klima